b'\n_START_ARTICLE_\nHighland\n_START_SECTION_\nGeologi\n_START_PARAGRAPH_\nHighland ligger nord og vest for Highland Boundary Fault, som g\xc3\xa5r fra Arran til Stonehaven. Denne nordvestlige del av Skottland best\xc3\xa5r vesentlig av eldre bergarter fra kambrium og prekambrium, som ble hevet under den senere den kaledonske fjellkjedefolding. Dette underlaget ble gjennomsk\xc3\xa5ret av mange vulkanske intrusjoner av yngre alder, og restene av disse danner fjellmassiver som Cairngorms og Skye Cuillins. Et betydelig unntak til det over nevnte er fossilf\xc3\xb8rende lag av Old Red Sandstone funnet f\xc3\xb8rst og fremst langs Moray Firth kysten og p\xc3\xa5 Orkn\xc3\xb8yene. Disse bergartene er cirka 400 million \xc3\xa5r gamle, og ble avsatt i devontiden._NEWLINE_Highland er et fjellandskap og er gjennomsk\xc3\xa5ret av Great Glen riftdal. De h\xc3\xb8yeste omr\xc3\xa5dene p\xc3\xa5 De britiske \xc3\xb8yer finnes her, slik som Ben Nevis med h\xc3\xb8yeste topp p\xc3\xa5 1344 meter (4409 ft).'